Nye Tidender, 1730-02-01
Udi London har mand oplevet den fornøielig Tid, at Kongen af Store Britannien har kundet vise sine Undersaatter, ved Parlamentets Aabning den 24 Januar, at de store Bekostninger, som ere anvendte paa at underholde saa megtige Floder og saa anseelig en Land-Magt i saa mange Aar, have bragt Nationen baade Nytte og Ære, som alt tydelig fremskinner af bemeldte Hans Majest. den Tid holdte Tale. Mylords og Edle. Med største Fornøielse giøres Eder bekiendt, hvorledes Vi udaf de mangfoldige Besvær- og U-leiligheder, som de Enropæiske Sagers u-visse Tilstand med sig førte, Os endelig have udviklet, i det Vi med Kongen af Spanien have sluttet en fast og bestandig Fred. Denne Handel er med en fuldkommen Eendrægtighed, Harmonie og Oprigtighed imellem mig og mine Allierede bleven fortsat og fuldendet, ikke i anden Hensigt, end at forebygge den Elendighed og Forvirring, som følger ved en Krig, hvis Udfald, naar den i Europa først var antændt, skulde være ligesaa besværlig at vide, som mand forud ej kunde see hvad Fataliteter den med sig vilde føre. Ligesom nu denne Alliance er bygget paa den samme Grund og stemmer overeens med forrige Tractaters Jndhold og Øjemerke, uden at giøre mindste Forandring i de fornemste Articler, undtagen saadanne, som endnu maatte bekræfte det, som de contraherende Puissancer i Qvadruple-Alliancen ere blevne forenede om at see fuldbragt, saa maae mand med Billighed vente, at formedelst denne lykkelige Begyndelse det store Verk til en almindelig Rolighed inden en kort Tid kand blive fuldendet og afgjort. Men i fald, imod Forhaabning, og af Hevngierighed imod nærværende Forbund nogle nye Uroeligheder, i hvorvel med ringe Haab om et got Udfald, i Europa skulde opreises, for at forhindre og til intet giøre deres Fuldbyrdelse, saa har jeg den Fortroelighed, at mit Parlaments Bistand ey skal feile mig i saa retmessig en Sag, hvorudi saa mange anseelige Puissancer for de nu affattede Puncters Ære og Credit concurrere, og hvortil de foreene deres Magt, for at handthæve det imellem os betingede. Jeg kand tillige med forsikre dem, at min fornemste Omsorg har sigtet hen til disse mine Kongerigers u-middelbare Jnteresse, uden nogen anden Tings Betragtning, og uden alle andre Følgers Anseelse, hvilke Skjebnen nogen Tid kunde frembringe. Alle de med Spanien forhen sluttede Tractater og Conventioner til vores Handels og Skibsfarts Fornødenhed ere fornyede og bekræftede; derved er ikke alleene et ubehindret og bestandig Kiøbmands-Handels Drift og Fortsettelse for den tilkommende Tid igien bleven til veje bragt, men endog en billig og fuldkommen Erstatning for de paa en u-retmessig maade skeede Anholdninger og Røverier udtrykkelig bleven betinget og tilstaaet. Over alt ere alle Rettigheder, Friheder og Eiendomme, som i mindste maade tilhøre mig eller mine Allierede, formelig igien bleven paa forrige Fod stillede, bekræftede og guaranterede, og er ikke end det allerringeste til min eller mine Undersaatters Skade bleven indgaaet. Formedelst dette Middel er nu Grunden lagt til at rømme af Veien ald herefter ventelig Forbittring og Misforstand imellem Kongerne af Store-Britannien og Spanien, mand kand og ingenlunde tvile paa, at jo formedelst en oprigtig Efterkommelse af vores almindelige Forbund et fuldkommen Venskab imellem begge Nationer, foreenet ved den reciproque Jnteresses almindelige Forbindelse, stærkere end nogen Tid tilforn blive grundet og rodfæstet. Og paa det mine Undersaatter des snarere kunde høste Frugterne af denne Fred, haver jeg ladet udgaae befaling til at et stort Tal iblant mine Trouper u-middelbar skulde gives Afskeed, saa velsom og at lade aftakle en stor deel af min Flode. Edle i Under-Parlamentet. Dette vil merkelig forringe indeværende Aars Udgifter, og jeg haaber, at det skal foraarsage en almindelig Fornøjelse iblant mine Undersaatter, ligesom det og er mig en overmaade Glæde. De nødvendige Overslag skal blive dennem forelagt, og bærer jeg aldeles ingen tvil om, at de jo tilstaae mig de forlangede Subsidier, samt sætte mig i stand til at opfylde de af mig indgangne Forbindligheder med mine Allierede, paa saadan en maade som kommer overeens med den almindelige Nytte, og det kand falde deres Med-Undersaatter beqvemmeligst. De kand af de dennem forelagte Regninger see og kiende Tilstanden, Jndkomsten og hvortil den sinkende eller Formindskelses Fonds er bleven anvendt, i saa vidt den samme hidindtil efter en Parlaments-Act er indrettet, og de skulde ikke finde Forandring eller Ophold i at kunne tage den tilvoxende Jndkomstes eller Products Jndrettelse herefter i Betragtning. De kand selv best dømme og udfinde om den sinkende Fonds og den nationale Gields Omstændigheder tillader at anordne nogen Lettelse, hvor Byrden meest trykker. Jeg bær største Omhyggelighed for den sinkende Fonds, og anseer med medlidende Øjne de fattige Handverkers og de ved Manufacturerne holdende Arbeideres Uleilighed og slette Vilkoer. Jeg overlader til dennem, at afgiøre, hvad der med Ærlighed og behørig Forsorg ved disse betænkelige Omstændigheder er at foretage. Mylords og Edle Paa det vi maa nyde de naturlige Fordeele af nu værende Tiders Beskaffenhed, maa jeg paa en eftertrykkelig maade recommendere dennem en fuldkommen Enighed imellem sig selv indbyrdes, hvorved alle vores saavel indvortes som udvortes Fienders Forhaabning kand blive gjort til intet. De u-grundede Foregivelser, som nogle faae ilde sindede Personers spidtfindigheder og raaben for at formindske de Puisancers Standhaftighed, som allerede ere mine Allierede, eller og at afvende andre Printzer fra at træde i Forbund med mig, fremføre, ville visselig formedelst deres Enighed og Samdrægtighed vorde kuldkastede og til intet gjorde, og jeg ønsker, at mit Folkes Kierlighed maa være min Regierings Kraft og Styrke, ligesom dets Jnteresse og Fordeel alle tider har været mine Gierningers og Jdretters Rettesnor, og mit Ønskes eeniste Øjemerke. Denne Kongens af Store-Britanien Tale har været Undersaatterne saa angenem, at begge Parlamenter den med ald Underdanighed have besvaret, og udi deres Addresse ladet indflyde findrige og takkefulde Tale maader for deres Konges viiste Omhue og Forsorg i at bringe saa vidt udseende Ting til saa lykkeligt og ønskeligt et Udfald. Vel have nogle, hvis Nidkierhed ei synes at være saa retmessig indskrenket som den burde for nærværende Regierings Ære, vildet søge at fordunkle eendeel af den Glæde, som igiennem Parlamentets Væsen og Slutninger fremskinner, ved at giøre sinistre og tversindede Fortolkninger over den Sevilliske Tractat, men de retsindige og for Hoffet porterte have overstemmet dennem, saa at ved en Parlaments=Act er befunden, at ved denne Tractats slutning er vedbørlig vigileret for Nationens Ære, Fordeel og Sikkerhed udi deres Handel og Vandel. De have og viist deres Erkientlighed for deres Konges Omhue ved at tilstaae ham de behøvende Midler for dette Aar til de paa Benene havende Troupers Underholdning og til at lønne og koste 10000 Matroser, saa at Kongen af Store-Britannien er i Stand til at holde de med sine Bunds-Forvanter indgangne Foreninger, hvoraf Effecten har yttret sig, da i disse Dage Admiralitetet haver faaet Ordre at lade giøre 32 Orlogs-Skibe til rette, til hvilke de behøvende Officerer allerede ere udnevnte.